techiaith/cofnodycynulliad_en-cy huggingface dataset:
English: There are only very, very specific circumstances where the Welsh Government advises that staff working in our schools should use a face mask. With regard to face coverings - because there is a significant difference between the two - we do not advise that face coverings are necessary within a school setting.
Welsh: Dim ond mewn amgylchiadau penodol iawn y mae Llywodraeth Cymru yn cynghori y dylai staff sy'n gweithio yn ein hysgolion ddefnyddio masgiau wyneb. O ran gorchuddion wyneb - oherwydd mae cryn dipyn o wahaniaeth rhwng y ddau beth - nid ydym yn cynghori bod gorchuddion wyneb yn angenrheidiol mewn ysgolion.
English: I think, Janet, as learners return to the physical school environment, practitioners will be providing a combination of approaches, especially for those children for whom, perhaps, a return to school is not recommended at this time.
Welsh: Rwy'n credu, Janet, wrth i ddysgwyr ddychwelyd i amgylchedd ffisegol yr ysgol, y bydd addysgwyr yn darparu cyfuniad o ddulliau, yn enwedig ar gyfer y plant nad argymhellir o bosibl eu bod yn dychwelyd i'r ysgol ar hyn o bryd.
English: Diolch. In April, an extra £3 million was announced to support digitally excluded learners, yet I am aware of many parents who have waited all these months for a laptop. I've even had issues around the provision of a dongle. So, can you confirm whether all digitally excluded learners in Wales have now been provided with the technology they need, and how will you address the shortfall? Last month a survey report found that only 1.9 per cent of students received four lessons per day that only 1.9 per cent of students received four lessons per day. What steps have you taken to improve this? Then, on Monday, you did announce that £1 million has been allocated to support those children to re-engage with education over the summer holiday, especially those who have not been in school. But I do ask: how realistic is it to expect this of children over the summer break, especially when many have simply been unable to access online learning during the actual summer term? Thank you.
Welsh: Diolch. Ym mis Ebrill, cyhoeddwyd £300 miliwn ychwanegol i gefnogi dysgwyr sydd wedi'u hallgáu'n ddigidol, ac eto rwy'n ymwybodol fod llawer o rieni wedi aros yr holl fisoedd hyn am liniadur. Rwyf hyd yn oed wedi cael problemau'n ymwneud â darparu dongl. Felly, a allwch chi gadarnhau p'un a yw'r holl ddysgwyr sydd wedi'u hallgáu'n ddigidol yng Nghymru wedi cael y dechnoleg sydd ei hangen arnynt erbyn hyn, a sut yr ewch chi i'r afael â'r diffyg? Fis diwethaf canfu adroddiad arolwg mai dim ond 1.9 y cant o fyfyrwyr a oedd yn cael pedair gwers y dydd. Pa gamau rydych chi wedi'u cymryd i wella hyn? Wedyn, ddydd Llun, fe wnaethoch gyhoeddi bod £1 filiwn wedi'i ddyrannu i gefnogi'r plant hynny i ailgysylltu ag addysg dros wyliau'r haf, yn enwedig y rhai nad ydynt wedi bod yn yr ysgol. Ond rwy'n gofyn: pa mor realistig yw disgwyl hyn gan blant dros wyliau'r haf, yn enwedig pan nad yw nifer ohonynt wedi gallu manteisio ar ddysgu ar-lein yn ystod tymor yr haf ei hun? Diolch.
English: Janet, as I said in answer to Siân Gwenllian, schools have distributed over 10,000 individual devices, and over - . Actually, Welsh Government has provided over 10,000 software licences that allows the equipment to be converted into what a child needs. Actually, the number goes above that, because individual schools had already proactively sent out a number of devices. If you are in touch with parents who say that they have not been able to get a laptop or a Mi-Fi device, then I respectfully suggest to you, Janet, that they either need to speak to their headteacher, or to their local authority who have been charged with co-ordinating this scheme. It is simply impossible, from Cardiff Bay, or indeed a poorly connected home in Brecon, to oversee the individual distribution of these laptops. So, Janet, you really need to ask your local authority why there are children in your area that have not got the support that they need.
Welsh: Janet, fel y dywedais wrth ateb Siân Gwenllian, mae ysgolion wedi dosbarthu dros 10,000 o ddyfeisiau unigol, a thros - . Mewn gwirionedd, mae Llywodraeth Cymru wedi darparu dros 10,000 o drwyddedau meddalwedd sy'n caniatáu i'r offer gael ei droi'n beth sydd ei angen ar blentyn. Mewn gwirionedd, mae'r nifer yn uwch na hynny, oherwydd bod ysgolion unigol eisoes wedi mynd ati i ddarparu nifer o ddyfeisiau. Os ydych chi mewn cysylltiad â rhieni sy'n dweud nad ydynt wedi gallu cael gliniadur neu ddyfais Mi-Fi, awgrymaf yn barchus i chi, Janet, fod angen iddynt siarad â'u pennaeth, neu â'u hawdurdod lleol sydd â chyfrifoldeb am gydlynu'r cynllun hwn. Mae'n amhosibl goruchwylio dosbarthiad gliniaduron unigol o Fae Caerdydd neu, yn wir, o gartref yn Aberhonddu â chysylltiad gwael. Felly, Janet, mae gwir angen i chi ofyn i'ch awdurdod lleol pam nad yw plant yn eich ardal yn cael y cymorth sydd ei hangen arnynt.
English: We have published operational and learning guidance for schools and settings that sets out the physical, mental and educational benefits of outdoor learning and emphasises that they should maximise the time learners spend outdoors. The benefits of outdoor learning are particularly relevant in the context of the COVID-19 pandemic.
Welsh: Rydym wedi cyhoeddi canllawiau gweithredol a chanllawiau dysgu ar gyfer ysgolion a lleoliadau sy'n nodi manteision corfforol, meddyliol ac addysgol dysgu awyr agored ac sy'n pwysleisio y dylent wneud y mwyaf o'r amser y mae dysgwyr yn ei dreulio yn yr awyr agored. Mae manteision dysgu awyr agored yn arbennig o berthnasol yng nghyd-destun y pandemig COVID-19.
English: Well, Jenny, I think access to outdoor learning, whether we find ourselves in a pandemic or not in a pandemic, has real benefits for children: for their mental health, for their physical health, for their ability to understand their environment and how important that is. I've been overwhelmed to see via social media the very innovative approaches that many schools have taken during this period to get children outdoors. The guidance from Welsh Government clearly states that we are asking schools to offer a minimum of three sessions. Many have been able to offer more, but I do recognise that some schools feel that they've had particular constraints, although that often has more to do with the fact that they're balancing the childcare needs of vulnerable and critical worker children. But you're quite right. I'm not sure who said it, but somebody once said that there was no such thing as bad weather, there were just bad clothing choices, and clearly, in the foundation phase, you will find young children out every day in all weathers learning in that very active environment. Teachers who are interested and schools that are interested in outdoor learning can access support via Hwb as well as through the Wales Council for Outdoor Learning, which is there to support schools. And we've had some very positive conversations, myself and the Minister for the environment, with Natural Resources Wales about what they too can bring to this agenda, especially in the light of our new curriculum.
Welsh: Wel, Jenny, rwy'n credu bod mynediad at ddysgu awyr agored, mewn pandemig neu beidio, yn creu manteision gwirioneddol i blant: i'w hiechyd meddwl, i'w hiechyd corfforol, a'u gallu i ddeall eu hamgylchedd a pha mor bwysig ydyw. Cefais fy synnu wrth weld trwy'r cyfryngau cymdeithasol y dulliau arloesol iawn y mae llawer o ysgolion wedi'u gweithredu yn ystod y cyfnod hwn i addysgu plant yn yr awyr agored. Mae'r canllawiau gan Lywodraeth Cymru yn nodi'n glir ein bod yn gofyn i ysgolion gynnig tair sesiwn fan lleiaf. Mae llawer wedi gallu cynnig mwy na hynny, ond rwy'n cydnabod bod rhai ysgolion yn teimlo bod ganddynt gyfyngiadau penodol, er bod hynny'n aml yn ymwneud mwy â'r ffaith eu bod yn cydbwyso anghenion gofal plant sy'n agored i niwed a phlant gweithwyr hanfodol. Ond rydych chi'n hollol iawn. Nid wyf yn siŵr pwy ddywedodd hynny, ond dywedodd rhywun unwaith nad oedd y fath beth â thywydd gwael, dim ond dewis gwael o ddillad, ac yn amlwg, yn y cyfnod sylfaen, fe welwch blant ifanc allan bob dydd yn dysgu ym mhob tywydd yn yr amgylchedd bywiog hwnnw. Gall athrawon sydd â diddordeb ac ysgolion sydd â diddordeb mewn dysgu awyr agored gael gafael ar gymorth trwy Hwb yn ogystal â thrwy Gyngor Dysgu Awyr Agored Cymru, sydd yno i gefnogi ysgolion, ac mae Gweinidog yr amgylchedd a minnau wedi cael sgyrsiau cadarnhaol iawn gyda Cyfoeth Naturiol Cymru am yr hyn y gallant hwythau hefyd ei gynnig i'r agenda hon, yn enwedig yng ngoleuni ein cwricwlwm newydd.
English: We'll now take our break and we will recommence at 2 o'clock.
Welsh: Fe gymerwn doriad yn awr a byddwn yn ailgychwyn am 2 o'r gloch.
English: We will recommence the session, and the next item on our agenda is questions to the Minister for Health and Social Services, and the first question is from Michelle Brown.
Welsh: Dyma ni'n ailddechrau'r sesiwn, felly'r eitem nesaf ar ein hagenda ni yw'r cwestiynau i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Michelle Brown.
English: It is impossible to say when NHS Wales could operate as it did before the COVID-19 pandemic. None of us can say with certainty when the pandemic will end. We will, though, as I have stated previously, adapt NHS practice to take account of innovation and improvement during the pandemic.
Welsh: Mae'n amhosibl dweud pryd y gallai GIG Cymru weithredu fel y gwnaeth cyn y pandemig COVID-19. Ni all yr un ohonom ddweud gyda sicrwydd pa bryd y daw'r pandemig i ben. Serch hynny, fel y dywedais o'r blaen, byddwn yn addasu ymarfer y GIG i ystyried yr arloesi a'r gwelliant a welwyd yn ystod y pandemig.
English: Thank you for that answer, Minister. Hundreds of doctors in Wales say that important wider patient care has been neglected during the COVID-19 pandemic. As of yesterday, the number of people who have died in Wales from COVID-19 was 1,531. Each one of those is a very sad story of loss for the family concerned, but the drop in the number of people starting vital cancer treatment is far higher. For example, in April alone, it was more than 5,000, and referrals to a single cancer pathway have halved since lockdown. Dr David Bailey, chair of the British Medical Association's Welsh council has said, and I quote, 'many ill patients are not getting the care they need now - they are risking their conditions getting worse and some may even die as a result.' Research from the Royal College of Paediatrics and Child Health shows that in the UK, more children have died from having treatment delayed during lockdown than have died from COVID-19, including nine from cancer sepsis and metabolic disease. You seem happy to boast that you're preventing more deaths from COVID-19, but when will you be publishing figures of the number of people who have died from other diseases because of the restrictions you've put on our NHS?
Welsh: Diolch am yr ateb hwnnw, Weinidog. Dywed cannoedd o feddygon yng Nghymru fod gofal ehangach i gleifion wedi cael ei esgeuluso yn ystod y pandemig COVID-19. Erbyn ddoe, nifer y bobl sydd wedi marw yng Nghymru o COVID-19 oedd 1,531. Mae pob un o'r rheini'n golled drist iawn i'r teulu dan sylw, ond mae'r gostyngiad yn nifer y bobl sy'n dechrau triniaeth ganser hanfodol yn llawer uwch. Er enghraifft, ym mis Ebrill yn unig, roedd yn fwy na 5,000, ac mae atgyfeiriadau at lwybr canser sengl wedi haneru ers y cyfyngiadau symud. Mae Dr David Bailey, cadeirydd cyngor Cymdeithas Feddygol Prydain yng Nghymru wedi dweud, ac rwy'n dyfynnu, mae yna lawer o gleifion nad ydynt yn cael y gofal sydd ei angen arnynt yn awr - maent mewn perygl o weld eu cyflyrau'n gwaethygu ac efallai y bydd rhai'n marw o ganlyniad i hynny hyd yn oed. Mae ymchwil gan y Coleg Brenhinol Pediatreg ac Iechyd Plant yn dangos bod mwy o blant yn y DU wedi marw yn sgil gohirio triniaeth yn ystod y cyfyngiadau symud nag a fu farw o COVID-19, gan gynnwys naw o sepsis canser a chlefyd metabolig. Mae'n ymddangos eich bod yn hapus i frolio eich bod yn atal mwy o farwolaethau o COVID-19, ond pa bryd y byddwch chi'n cyhoeddi ffigurau'r nifer o bobl sydd wedi marw o glefydau eraill oherwydd y cyfyngiadau rydych chi wedi'u rhoi ar ein GIG?
English: I heard your response, Minister, to the earlier question, and I also heard your response to the First Minister - sorry, Paul Davies's question to the First Minister earlier today on this subject. Can I ask what assurances you can provide that Welsh residents will receive equal treatment from English hospitals in the resumption of NHS services, and particularly in the resumption of outreach services by English hospital consultants to Welsh hospitals to provide appointments and procedures closer to home for Powys patients?
Welsh: Clywais eich ymateb i'r cwestiwn cynharach, Weinidog, a chlywais hefyd eich ymateb i'r Prif Weinidog - mae'n ddrwg gennyf, cwestiwn Paul Davies i'r Prif Weinidog yn gynharach heddiw ar y pwnc hwn. A gaf fi ofyn pa sicrwydd y gallwch ei roi y bydd trigolion Cymru yn cael eu trin yn gyfartal gan ysbytai Lloegr wrth ailddechrau gwasanaethau'r GIG, ac yn enwedig wrth ailddechrau gwasanaethau allgymorth gan feddygon ymgynghorol ysbytai yn Lloegr i ysbytai Cymru i ddarparu apwyntiadau a thriniaethau yn nes at adref i gleifion Powys?
English: Thank you for the question. It's an important matter about cross-border care, both for those who come into Wales, in particular in primary care, but also some hospital treatment that takes place as a regular, normal part of NHS treatment for Welsh residents in English hospitals. It's particularly the case for Powys and for Betsi Cadwaladr where elements of care are regularly commissioned, and they have had regular conversations with the trusts, because England have organised their hospital trusts into regional groups, and they're managed through silver and gold commands. And I can assure the Member, and people watching, that both Powys and Betsi Cadwaladr are active partners within that conversation as commissioning organisations who provide care for Welsh residents. There are individual challenges as some of the missions have changed in individual hospitals. I know that in Gobowen there's been a slight change in the way that that provider delivers, just as there are some challenges around the Shrewsbury and Telford Hospital NHS Trust that are well advertised. But I'm happy to give the Member the assurance that the Welsh system is properly engaging with our regular partners across the border in England to try to make sure that Welsh residents don't have their care compromised.
Welsh: Diolch am y cwestiwn. Mae'n fater pwysig sy'n ymwneud â gofal trawsffiniol, i'r rhai sy'n dod i mewn i Gymru, yn enwedig mewn gofal sylfaenol, ond rhywfaint o driniaeth ysbyty sy'n digwydd hefyd fel rhan reolaidd, arferol o driniaeth y GIG i drigolion Cymru yn ysbytai Lloegr. Mae'n arbennig o wir ar gyfer Powys ac ar gyfer Betsi Cadwaladr lle mae elfennau o ofal yn cael eu comisiynu'n rheolaidd, ac maent wedi cael sgyrsiau rheolaidd gyda'r ymddiriedolaethau, oherwydd mae Lloegr wedi trefnu eu hymddiriedolaethau ysbyty yn grwpiau rhanbarthol, a chânt eu rheoli trwy drefniadau rheoli arian ac aur. A gallaf sicrhau'r Aelod, a'r bobl sy'n gwylio, fod Powys a Betsi Cadwaladr yn bartneriaid gweithredol yn y sgwrs honno fel sefydliadau comisiynu sy'n darparu gofal i drigolion Cymru. Mae yna heriau unigol gan fod rhai o'r cenadaethau wedi newid mewn ysbytai unigol. Gwn y bu newid bach yn Gobowen yn y ffordd y mae'r darparwr yn cyflawni, yn yr un modd ag y mae rhai heriau mewn perthynas ag Ymddiriedolaeth GIG Ysbyty Amwythig a Telford sydd wedi cael llawer o sylw. Ond rwy'n hapus i roi sicrwydd i'r Aelod fod system Cymru yn ymgysylltu'n briodol â'n partneriaid rheolaidd dros y ffin yn Lloegr, i geisio sicrhau na pheryglir gofal trigolion Cymru.
English: Minister, NHS staff can only engage in much-needed catch-up work if they are able to work over the summer, and support bubbles will only be of help to those NHS staff who have family members. Now, there was a very welcome announcement of extra funding for summer childcare earlier in the week, but no guidance has been issued to local authorities on providing childcare for NHS and social care key workers. I'm delighted to say that Torfaen council will be providing childcare for NHS and social care staff, but I've heard of one local authority that is thinking of charging £20 a day to key workers, which is a real kick in the teeth to NHS staff who have sacrificed so much in this pandemic. Will you discuss this with the Deputy Minister as a matter of urgency, and issue clear guidance to local authorities on what your expectation is of them over the summer, so that NHS staff can get back to doing that vital catch-up work that we know is desperately needed? Diolch.
Welsh: Weinidog, ni all staff y GIG fynd i'r afael ag ôl-groniad o waith mawr ei angen oni bai eu bod yn gallu gweithio dros yr haf, ac i staff y GIG sydd ag aelodau teuluol yn unig y bydd swigod cymorth yn ddefnyddiol. Nawr, cafwyd cyhoeddiad i'w groesawu'n fawr am gyllid ychwanegol ar gyfer gofal plant dros yr haf yn gynharach yn yr wythnos, ond ni chyhoeddwyd unrhyw ganllawiau i awdurdodau lleol ar ddarparu gofal plant i weithwyr allweddol y GIG a gofal cymdeithasol. Rwy'n falch iawn o ddweud y bydd cyngor Torfaen yn darparu gofal plant i staff y GIG a gofal cymdeithasol, ond rwyf wedi clywed am un awdurdod lleol sy'n ystyried codi £20 y dydd ar weithwyr allweddol, sy'n gic go iawn yn y dannedd i staff y GIG sydd wedi aberthu cymaint yn y pandemig hwn. A wnewch chi drafod hyn gyda'r Dirprwy Weinidog ar frys, a chyhoeddi arweiniad clir i awdurdodau lleol ar beth rydych chi'n ei ddisgwyl ganddynt dros yr haf, fel y gall staff y GIG fynd yn ôl i ymdrin â'r ôl-groniad o waith hanfodol y gwyddom fod ei angen yn ddirfawr? Diolch.
English: I thank the Member for the question. Of course, we want to see health and social care workers able to continue to work during the summer, and I recognise that childcare arrangements are part of it. It would be helpful for me if the Member would provide the example she's provided today in some more detail to me. I'd be delighted to receive some correspondence between yourself to myself and the Deputy Minister, so not only can we discuss matters with our officials here, but also we can have a constructive conversation with the Welsh Local Government Association, because throughout the pandemic, they've been a very constructive partner with us, and I think they'll recognise the issues that exist in every community, because, of course, they're just as concerned as we are that the NHS can carry on doing its job, together with partners in social care.
Welsh: Diolch i'r Aelod am y cwestiwn. Wrth gwrs, rydym eisiau gweld gweithwyr iechyd a gofal cymdeithasol yn gallu parhau i weithio yn ystod yr haf, ac rwy'n cydnabod bod trefniadau gofal plant yn rhan o hynny. Byddai'n ddefnyddiol i mi pe bai'r Aelod yn darparu'r enghraifft y mae wedi'i roi heddiw yn fwy manwl i mi. Byddwn yn falch iawn o weld gohebu rhyngoch chi a'r Dirprwy Weinidog a minnau i ni allu trafod materion gyda'n swyddogion yma, a chael sgwrs adeiladol hefyd gyda Chymdeithas Llywodraeth Leol Cymru, oherwydd trwy gydol y pandemig, maent wedi bod yn bartner adeiladol iawn gyda ni, a chredaf y byddant yn cydnabod y problemau sy'n bodoli ym mhob cymuned, oherwydd, wrth gwrs, maent yr un mor awyddus â ninnau i weld y GIG yn parhau i wneud ei waith, ynghyd â phartneriaid mewn gofal cymdeithasol.
English: I am of course aware that COVID-19 has had a real impact on non-COVID-19 care in north Wales and across the whole country, and patients are waiting for appointments and treatment. However, as well as hospitals postponing appointments, as we discussed earlier I am aware that during the pandemic some patients have elected to defer their appointments. Progressively introducing more NHS activity will provide greater non-COVID care across Wales.
Welsh: Rwy'n ymwybodol, wrth gwrs, fod COVID-19 wedi cael effaith go iawn ar ofal nad yw'n ofal COVID-19 yng ngogledd Cymru ac ar draws y wlad gyfan, ac mae cleifion yn aros am apwyntiadau a thriniaeth. Fodd bynnag, yn ogystal ag ysbytai'n gohirio apwyntiadau, fel y trafodwyd gennym yn gynharach, rwy'n ymwybodol fod rhai cleifion wedi dewis gohirio eu hapwyntiadau yn ystod y pandemig. Bydd cyflwyno mwy o weithgaredd y GIG yn gynyddol yn darparu mwy o ofal nad yw'n ofal COVID ledled Cymru.
English: Thank you, Minister. My grave concerns about the unintended consequences of lockdown are a matter of public record. The fact that the same subject has come up more than once today is testimony to the stories we're all, no doubt, hearing about delayed or cancelled chemotherapy appointments, surgeries delayed or cancelled and screening not taking place. You have been keen to tell the public that the NHS is open for business, when the reality appears to be the opposite, and this is our constituents' lived experience. Minister, are you sleepwalking into a bigger and more deadly health crisis later on this year? Thank you.
Welsh: Diolch, Weinidog. Mae fy mhryderon dybryd am ganlyniadau anfwriadol y cyfyngiadau symud wedi'u cofnodi eisoes. Mae'r ffaith bod yr un pwnc wedi codi fwy nag unwaith heddiw yn dyst i'r straeon y mae pawb ohonom, heb os, yn eu clywed am apwyntiadau cemotherapi wedi'u gohirio neu eu canslo, am apwyntiadau meddygol wedi'u gohirio neu eu canslo a sgrinio nad yw'n digwydd. Rydych wedi bod yn awyddus i ddweud wrth y cyhoedd fod y GIG yn agored i fusnes, pan ymddengys mai'r gwrthwyneb yw'r realiti, a dyma brofiad byw ein hetholwyr. Weinidog, a ydych chi'n cerdded i mewn i argyfwng iechyd sy'n mynd i fod yn fwy o faint ac yn fwy marwol yn nes ymlaen eleni? Diolch.
English: After you announced that health boards are looking at how they can restart planned NHS operations and cancer services, a constituent e-mailed, 'Try telling that to my friend, who has a tumour on his kidney and had his operation postponed, and my wife, who has swelling under her arm and below her ear, down to the top of her breast - no x-ray or scan, and her first physio was cancelled.' On 17 June, you said the Welsh NHS is continuing to provide urgent treatment and diagnostics for suspected cancer. A constituent received a health board letter today stating that, 'Due to the COVID-19 healthcare situation, there could be a significant wait for your investigations', and she fears she might have cancer. Did the Minister see the Panorama programme this week, warning of a possible 35,000 cancer deaths across the UK as an indirect consequence of the current pandemic? Does he have a figure for Wales? And what additional steps will the Welsh NHS now take to minimise this number?
Welsh: Ar ôl i chi gyhoeddi bod byrddau iechyd yn edrych ar sut y gallant ailgychwyn llawdriniaethau a gwasanaethau canser wedi'u cynllunio y GIG, cefais e-bost gan etholwr yn dweud, 'Ceisiwch ddweud hynny wrth fy ffrind, sydd â thiwmor ar ei aren ac y gohiriwyd ei lawdriniaeth, ac wrth fy ngwraig, sydd â chwydd o dan ei braich ac o dan ei chlust, i lawr at ran uchaf ei bron - dim pelydr-x na sgan, a chanslwyd ei sesiwn ffisiotherapi gyntaf'. Ar 17 Mehefin, fe ddywedoch chi fod GIG Cymru yn parhau i ddarparu triniaeth frys a diagnosteg ar gyfer achosion lle ceir amheuaeth o ganser. Derbyniodd etholwr lythyr gan y bwrdd iechyd heddiw yn nodi, 'Oherwydd sefyllfa gofal iechyd COVID-19, gallai fod angen i chi aros am gyfnod sylweddol i gael archwiliadau', ac mae hi'n ofni y gallai fod ganddi ganser. A welodd y Gweinidog y rhaglen Panorama yr wythnos hon, yn rhybuddio y gallem weld 35,000 o farwolaethau canser ledled y DU o ganlyniad anuniongyrchol i'r pandemig presennol? A oes ganddo ffigur ar gyfer Cymru? Pa gamau ychwanegol y bydd GIG Cymru yn eu cymryd yn awr i leihau'r nifer hon?